4. pielikums  
Ministru kabineta  
2021. gada \_\_\_\_\_\_\_\_\_\_\_\_\_\_\_\_\_  
noteikumiem Nr. \_\_\_\_\_\_\_\_\_

**Iesniegumā norādāmā informācija gaisa kuģa lidojumu apkalpes locekļa apliecības, kvalifikācijas atzīmes un sertifikāta iegūšanai**

1. Apliecība, kuru persona vēlas iegūt (amatierpilota apliecība, privātpilota apliecība, planiera pilota apliecība, gaisa balona pilota apliecība, komercpilota apliecība, daudzpilotu apkalpes pilota apliecība, aviolīniju transporta pilota apliecība, lidotāja inženiera apliecība). Norāda, piemēram, vai apliecība jāizdod pirmo reizi, apliecība jāpapildina vai apliecībā jāveic personas datu izmaiņas.

2. Personas vārds un uzvārds (latviešu valodā vai latīņu burtiem) atbilstoši pasē vai personu apliecinošā dokumentā norādītajam.

3. Dzimšanas datums (diena, mēnesis, gads).

4. Personas deklarētās dzīvesvietas adrese un faktiskās dzīvesvietas adrese (ja atšķiras), kontaktinformācija.

5. Pilsonība.

6. Informācija par personai piederošām spēkā esošām gaisa kuģa lidojumu apkalpes locekļa apliecībām (apliecības numurs, izdevējvalsts, izdošanas datums, derīguma termiņš, ierobežojumi).

7. Informācija par personas veselības apliecību (numurs, izdevējvalsts, izdošanas datums, derīguma termiņš, ierobežojumi) atbilstoši prasībām attiecīgās apliecības un kvalifikācijas atzīmes iegūšanai.

8. Informācija par lidojumu apkalpes locekļa apgūto teorētisko zināšanu un praktisko lidojumu mācību programmu, mācību ilgumu (mācību sākums un beigas) un valsti, kurā apgūta norādītā mācību programma, atbilstoši prasībām attiecīgās lidojumu apkalpes locekļa apliecības, kvalifikācijas atzīmes vai sertifikāta iegūšanai.

9. Informācija par gaisa kuģa kategorijas, tipa vai klases kvalifikācijas atzīmēm, papildu kvalifikācijas atzīmēm, instruktora vai eksaminētāja sertifikātu, kuru persona vēlas iegūt.

10. Informācija par lidojumu stundu skaitu gaisa kuģī un trenažierī (mācību lidojumu stundu skaitu, patstāvīgo lidojumu stundu skaitu, kopējo lidojumu stundu skaitu kapteiņa statusā un, ja nepieciešams, lidojuma pieredzi ar citas kategorijas, tipa vai klases gaisa kuģi).

11. Informācija par apgūto radiosakaru, frazeoloģijas un angļu valodas prasmes līmeni saskaņā ar 1944. gada 7. decembra Konvencijas par starptautisko civilo aviāciju 1. pielikumu.

12. Informācija par datumu un valsti, kurā nokārtots teorētiskais eksāmens un praktiskais eksāmens atbilstoši prasībām attiecīgās apliecības, kvalifikācijas atzīmes vai sertifikāta iegūšanai.

13. Personas apliecinājums par:

13.1. viņai izsniegtajām lidojumu apkalpes locekļa apliecībām vai kvalifikācijas atzīmēm (derīgām vai nederīgām);

13.2. pretendenta informētību, ka nepatiesas informācijas sniegšanas gadījumā var iestāties administratīvā atbildība;

13.3. pretendenta informētību, ka saskaņā ar normatīvajiem aktiem aviācijas jomā informācija par lidojumu apkalpes locekļa apliecībām, kvalifikācijas atzīmēm un lidojumu pieredzi tiek nodota citu valstu kompetentajām iestādēm vai arī tiek pieprasīta no minētajām iestādēm, kā arī informētību, ka šāda informācija tiek iegūta un uzglabāta Civilās aviācijas aģentūrā, lai veiktu personu darbības uzraudzību civilās aviācijas jomā.

14. Iesnieguma iesniegšanas datums (diena, mēnesis, gads) un iesniedzēja paraksts. Dokumenta rekvizītu "paraksts" neaizpilda, ja iesniegums ir sagatavots atbilstoši normatīvajiem aktiem par elektronisko dokumentu noformēšanu.

Piezīme. Persona apliecina iesniegumā norādīto informāciju, iesniedzot Civilās aviācijas aģentūrā attiecīgus dokumentus.

Satiksmes ministrs T. Linkaits

Vīza: valsts sekretāre I.Stepanova

I.Lieģe, 67507903

inese.liege@caa.gov.lv